armvectores/hy_wikipedia_2023 huggingface dataset:
Հենրի Նորիս

Սըր Հենրի Նորիս (անգլ.՝ Sir Henry Norris, մոտ 1482, Bray, Վինձոր և Մեյդենհեդ, Բերկշիր, Անգլիայի թագավորություն - մայիսի 17, 1536(1536-05-17), Լոնդոն, Անգլիայի թագավորություն), Անգլիայի ​​արքա Հենրի 8-րդի պալատականը, թագուհի Աննա Բոլեյնի մերձավորներից մեկը։ Մահապատժի է ենթարկվել թագուհուն ենթադրյալ դավաճանության համար, Աննայի եղբոր՝ Ջորջ Բոլեյնի, Մարկ Սմիթոնի, Ֆրանսիս Ուեսթոնի և Ուիլյամ Բրետոնի հետ։ 


== Կենսագրություն ==


=== Ծագում ===
Հենրի Նորիսը Բերքշիրից հողատեր Սըր Էդուարդ Նորիսի և նրա կնոջ Ֆրիդեսվիդսի երկրորդ որդին էր։ Վերջինս Լովելի 8-րդ դուքսի Ջոն Լովիլի դուստրն էր և Լովելի 1-ին վիկոնտ Ֆրենսիսի քույրը, ով 1487 թվականին պաշտպանելով Լամբերտ Սիմնելին ընդդիմացել է Հենրի 7-րդին, բայց պարտվել է Ստոկ Ֆիլդում։ Նույն ճակատամարտում, բայց Թյուդորների կողքին, կռվել է Հենրիի  Նորիսի պապը` Ուիլյամը։
Ըստ այլընտրանքային վարկածի ՝ Հենրին Էդուարդի տղան չէր, այլ թոռը Ռիչարդ Նորիսի միջոցով։


=== Վաղ տարիներ և կարիերա ===
Հենրի Նորիսը ծնվել է մոտ 1482 թվականին։ Արդեն 1487 թվականին հայրը մահացել է։ Փոքր տարիքից Նորիսն ապրել է թագավորական արքունիքում, որտեղ դարձել է Հենրի 8-րդի մտերիմ ընկերը։ Նա ծառայել է թագավորին պատվով և 1515 թվականից սկսած բազմաթիվ պատվավոր և շահավետ պաշտոններ է ստացել նրանից։ 1519 թվականին նա ստացել է 50 նամականիշով ամենամյա ռենտան, 1520 թվականին ներկա է գտնվել Ֆրանսիայի թագավոր Ֆրանցիսկոսի հետ Հենրի 8-րդի հանդիպմանը Ոսկե դիպչի դաշտում, իսկ 1523 թվականին նշանակվել է Ուոթլինգտոնի կարգադրիչ։ 1526 թվականին Նորիսը սըր Ուիլյամ Քոմփթոնին փոխարինել է «պալատականը գիշերանոթի մոտ» պաշտոնում, և գլխավորել է ազնվականներին, որոնք ծառայում էին թագավորին իր անձնական հարկաբաժնում։ Համարվում է, որ այս ժամանակահատվածում նա եղել է Հենրի 8-րդի մտերիմ ընկերը։
Ենթադրվում է, որ Նորիսը Թոմաս Ուոլսի` մինչև 1529 թվականը՝ կանցլերը և Անգլիայի երկրորդ հզոր մարդու համակիրներից մեկն էր։ Ուոլսի անկումից քիչ առաջ Նորիսը նրան է հանձնել իր պալատական հակաբաժինը (նա թշնամիների մեքենայությունների պատճառով մնացել էր առանց ապաստարանի), պահպանվել է նրա նամակը նախկին կանցլերին ՝ գրված շատ բարյացակամ ձևով։ Բայց Ուոլսի հեռացումը և նրա թշնամիների իշխանության գալը` Թոմաս Քրոմվելի գլխավորությամբ չեն անդրադարձել Նորիսի դիրքի վրա։ Նույն 1529 թվականին, նա թագավորից ստացել է 100 ֆունտ ստեռլինգ պարգև։


== Ընտանիք ==
Հենրի Նորիսը ամուսնացած էր Դակրի 8-րդ  բարոն Թոմաս Ֆայնսի դստեր` Մերի Ֆայնսի և Էնն Բուրշեի հետ։ Այս ամուսնության մեջ երեք երեխա է ծնվել.

Հենրի Նորիս, 1-ին Նորիս բարոնը Ռիկոտից
Էդուարդ Նորիս (1524-1529),
Մերի Նորիս (1526–1570), սըր Ջորջ Քերյուի և Սըր Արթուր Չամպեռնոնի կինը։


== Ծանոթագրություններ ==
Խասոյի մզրեն

Խասոյի մզրեն, գյուղ Արևմտյան Հայաստանում, Բիթլիսի վիլայեթի Շատախի գավառակում` Գելիեգուզանի մոտակայքում։ Համարվել է Գելիեգուզանի թաղերից մեկը։


== Բնակչություն ==
1909 թվականին ուներ 8 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մատիաս Ալմեյդա

Մատիաս Խեսուս Ալմեյդա, Մատիաս Ջեզուս Ալմեյդա (իսպ.՝ Matías Jesús Almeyda, դեկտեմբերի 21, 1973(1973-12-21), Բուենոս Այրես, Արգենտինա), արգենտինացի ֆուտբոլիստ և մարզիչ։


== Կարիերա ==


=== Խաղացողի ===
Ալմեյդան խաղացել է այնպիսի ակումբներում,  ինչպիսիք են «Լացիոն», «Ինտերնացիոնալեն», «Պարման»։ Մատիասը ճանաչվել է A Սերիայի լավագույն ֆուտբոլիստ 1997/98 մրցաշրջանում։ Իտալիայի առաջնության ամենահայտնի ֆուտբոլիստներից մեկը դարձել է «Պարմա» — «Լացիո» խաղից հետո, որտեղ աչքի է ընկել 30 մետրից Բուֆոնի դարպասը խփած գոլով։
1996 թվականին Մատիասը հրավիրվել է ազգային հավաքական, որի կազմում մասնակցել է 1996 թվականի Օլիմպիական խաղերին և 1998 և 2002 թվականների աշխարհի առաջնություններում։ 2001/02 մրցաշրջանից հետո «Պարմայից» տեղափոխվել  է «Ինտեր», որտեղ անցկացրել է 41 հանդիպում երկու մրցաշրջաններում։
2004 թվականին տեղափոխվել է «Բրեշիա», սակայն վատ արդյունքներ ցույց տալով՝ վերադարձել է Արգենտինա։
2007 թվականին հայտարարել է կարիերան ավարտելու մասին, սակայն արդեն 2009 թվականին վերադարձել է ակումբ, որտեղ սկսել էր կարիերան։


=== Մարզչական ===
2011 թվականի հունիսի 27-ին նշանակվել է «Ռիվեր Փլեյթի» գլխավոր մարզիչ պաշտոնից հեռացած Խուան Խոսե Լոպեսի փոխարեն։ Նրա ղեկավարությամբ արգենտինական ակումբը, որն իր պատմության մեջ առաջին անգամ անցել էր երկրորդ դիվիզիոն, վերադարձել է Պրիմերա՝ զբաղեցնելով առաջին տեսը Պրիմերա Բ Նասիոնալի 2011/12 մրցաշրջանում։ «Ռիվերից» հեռացել է 2012 թվականի նոյեմբերի վերջին։
2013 թվականի ապրիլի սկզբին գլխավորել է «Բանֆիլդը», որը հանդես էր գալիս արգենտինական երկրորդ դիվիզիոնում։ Նրա ղեկավարությամբ ակումբը վերադարձել է բարձրագույն դիվիզիոն՝ զբաղեցնելով վարկանշային աղյուակի առաջին հորիզոնականը Պրիմերա Բ Նասիոնալի 2013/14 մրցաշրջանում։
2015 թվականի սեպտեմբերի 15-ին նշանակվել է Մեքսիկայի առաջնության «Գվադալահարա» ակումբի գլխավոր մարզիչ։ Նրա գլխավորությաբ ակումբը դարձել է 2017 թվականի կլաուսուրայի չեմպիոն, երկու անգամ հաղթել Մեքսիկայի գավաթի խաղարկություններում՝ Ապերտուրա 2015 և Կլաուսուրա 2017, նվաճել Մեքսիկայի Սուպերգավաթը 2016 թվականին, 2018 թվականին հաղթել ԿՕՆԿԱԿԱՖ Չեպիոնների լիգայում։
2018 թվականի հոկտեմբերի 8-ին պաշտոնապես ներկայացվել է որպես MLS-ի «Սան Խոսե Էրթքվեյքս» ակումբի գլխավոր մարզիչ 2019 մրցաշրջանից։


== Ձեռքբերումներ ==
Որպես խաղացող

Արգենտինայի չեմպիոն (3) – 1992, 1993, 1994
Իտալիայի չեմպիոն (1) – 1999/2000
Իտալիայի գավաթի դափնեկիր (3) – 1997/98, 1999/2000, 2001/02
Իտալիայի Սուպերգավաթի դափնեկիր (1) – 1998
ՈՒԵՖԱ գավաթների գավաթի դափնեկիր (1) – 1998/99
ՈՒԵՖԱ սուպերգավաթի դափնեկիր (1) – 1999
Լիբերտադորեսի գավաթի դափնեկիր (1) – 1996
Օլիմպիական խաղերի արծաթե մեդալակիր (1) – 1996Որպես մարզիչ

Պրիմերա Բ Նասիոնալի հաղթող (2)– 2012, 2014
Մեքսիկայի չեմպիոն (1) – Կլաուսուրա 2017
Մեքսրիկայի գավաթի դափնեկիր (2) – Ապերտուրա 2015, Կալուսուրա 2017
Մեքսիկայի Սուպերգավաթի դափնեկիր (1) – 2016


== Ծանոթագրություններ ==


== Արտաքին հղումներ ==
Статистика в Аргентине(իսպ.)
Պրոֆիլը transfermarkt.com կայքում(անգլ.)
Վիճակագրությունը National Football Teams կայքում(անգլ.)Վիճակագրություն FIFA-ի կայքում(անգլ.)
Վոյկովո (գյուղ, Պերվոմայսկի շրջան)

Անվան այլ կիրառումների համար տե՛ս՝ ՎոյկովոՎոյկովո (ուկրաիներեն՝ Войкове, Ղրիմի թաթարերեն՝ Aybar), գյուղ Ուկրաինայի Ղրիմի Ինքնավար Հանրապետության Պերվոմայսկի շրջանում։ Բնակավայրը նախկինում նաև անվանվել է Այբար։
2001 թվականի տվյալներով Վոյկովո գյուղում բնակվում էր 1 889 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էտիեն Առնալ

Էտիեն Առնալ (ֆր.՝ Étienne Arnal, փետրվարի 1, 1794(1794-02-01), Մյոլան ան Իվելին - դեկտեմբերի 10, 1872(1872-12-10), Ժնև, Շվեյցարիա), XIX դարի ֆրանսիացի հայտնի կատակերգակ թատերական դերասան։


== Կենսագրություն ==
Էտիեն Առնալը ծնվել է 1794 թվականի փետրվարի 1-ին Ֆրանսիայի կենտրոնական մասի հյուսիսում, Իվելին դեպարտամենտի Մյոլան ան Իվելին քաղաքում։ Բանակում ծառայելուց հետո որոշ ժամանակ աշխատել է գործարանում և միայն դրանից հետո, 1815 թվականին, առաջին անգամ դուրս է եկել բեմ, բայց նրա առաջնախաղն առանձնակի հաջողություն չի ունեցել։ Սակայն 1827 թվականին Էտիեն Առնալը բացահայտվեց որպես կատակերգակ դերասան և այդ պահից, համաձայն Բրոկհաուզի և Եֆրոնի հանրագիտական բառարանի, «գրեթե կես դար վայելում էր հանդիսատեսի հիացական համակրանքը»։
Առնալը գրել է հայտնի «Epitre à Bouffé» (1840) ստեղծագործությունը, որն ավելի ուշ մտել է նրա բանաստեղծությունների «Boutades en vers» (Փարիզ, 1861) ծավալուն հատորի մեջ։


== Ծանոթագրություններ ==
Լևոն Վարդանյան (այլ կիրառումներ)

Լևոն Վարդանյան անունը կարող է վերաբերել հետևյալ անձանց.

Լևոն Վարդանյան (1948), հայ քանդակագործ։
Լևոն Վարդանյան (տնտեսագետ) (1926), հայ տնտեսագետ։ ՀՊՏՀ ռեկտոր (1984-1991) ։
Լևոն Մկրտչի Վարդանյան (1924), հակահետախույզ։
Լևոն Պարույրի Վարդանյան (1929), ռազմական հետախույզ։
Պրոտոն

Պրոտոն (հին հունարեն՝ πρῶτος — առաջին, հիմնական բառից), նշանակումը՝ p, հադրոնների դասի դրական լիցք ունեցող տարրական մասնիկ, որը կազմում է ատոմի միջուկը։
Պրոտոնի լիցքը բացարձակ արժեքով հավասար է էլեկտրոնի լիցքին։ Բոլոր հայտնի փոխազդեցություների նկատմամբ պրոտոնը կայուն է, մի բան, որ բարիոնային լիցքի պահպանման օրենքի դրսևորումն է։ Պրոտոնները նեյտրոնների հետ կազմում են քիմիական տարրերի միջուկի լիցքը, այնպես որ տվյալ միջուկի լիցքը հավասար է իր կազմի մեջ մտնող պրոտոնների թվին։


== Հայտնագործում ==
Պրոտոնների մասին պատկերացում ստեղծվել է 1910-ական թվականներից ատոմային միջուկների և ռադիոակտիվության ուսումնասիրության փորձերից։1919-20-ականերին Էռնեստ Ռեզերֆորդը փորձով դիտել է որոշ տարրերի միջուկներից α-մասնիկներով պոկված ջրածնի միջուկներ. նա էլ հենց 20-ական թվականների սկզբին ներմուծել է «պրոտոն» տերմինը։ Պրոտոնի համապատասխան հակամասնիկը՝ հակապրոտոնն է, հայտնաբերվել է 1955 թվականին։


== Հատկություններ ==
Որպես լիցքավոված մասնիկ՝ պրոտոնը ենթարկվում է էլեկտրամագնիսական փոխազդեցության, իսկ այդ մասնիկների ատոմային միջուկներում շաղկապող ուժերը պրոտոնների ուժեղ փոխազդեցության դրսևորումներից են։ Բացի ուժեղ և էլեկտրամագնիսական փոխազդեցություներից, պրոտոնը մասնակցում է նաև թույլ փոխազդեցությունների, օրինակ՝ β-տրոհման պրոցեսներում։ Կայունության և ստացման պարզության շնորհիվ արագացված պրոտոնների փնջերը տարրական մասնիկների փորձարարական ֆիզիկայի հիմանական գործիքներից են։
Պրոտոնները նաև տիեզերական ճառագայթների առաջնային բաղադրիչի հիմնական բաղկացուցիչ մասն են։


=== Քվարկային մոդել ===
Ըստ քվարկային մոդելի՝ պրոտոնը երեք քվարկներից կազմված համակարգի որոշակի էնեգետիկ վիճակ է։ Դաշտի միասնական տեսությամբ բոլոր տեսակի փոխազդեցություների միավորման փորձերը հիմք են տալիս կանխագուշակելու նոր գերթույլ փոխազդեցություների գոյությունը, որոնց դեպքում խախտվելու է բարիոնային լիցքի պահպանման օրենքը և պրոտոնը տրոհվելու է լեպտոնի ու մեզոնի՝ շատ փոքր կարգի ժամանակամիջոցում։


=== Ներքին կառուցվածք ===
Պրոտոնի ներքին կառուցվածքի և վարքի հադրոնային էլեկտրոնային օղակային արագացուցիչով կատարված հետազոտությունները ցույց տվեցին, ցածր արագությունների դեպքում պրոտոնը նկարագրվում է քվարկային մոդելով, մինչդեռ արագության աճին զուգընթաց պրոտոնի ներսում առաջանում են վիրտուալ մասնիկներ. գլյուոններին աճող թվաքանակից ծնվում են վիրտուալ քվարկ-հակաքվարկ զույգեր։


== Պրոտոնային արագացուցիչներ ==
Պրոտոնի ամենաերկարատև (տասնհինգամյա տևողությամբ չափումներ և ութամյա հաշվարկներ) հետազոտություններն իրականացվել են HERA արագացուցիչով, արդյունքների մասին հայտարարվել է 2015 թվականի հունիսի 15-ին։


== Ծանոթագրություններ ==
Դմիտրենկի (այլ կիրառումներ)

Դմիտրենկի, կարող է վերաբերել՝

Դմիտրենկի - գյուղ, Ուկրաինայի Պոլտավայի մարզի Նովի Սանժարիի շրջանում
Դմիտրենկի - գյուղ, Ուկրաինայի Վիննիցայի մարզի Գայսինի շրջանում
Ռուսկոյե (Կույբիշևի շրջան)

Ռուսկոյե (ռուս.՝ Русское), գյուղ Ռուսաստանի Դաշնության Ռոստովի մարզի Կույբիշևի շրջանում։ Մտնում է Կույբիշևի գյուղական համայնքի կազմի մեջ։
Տրիվոլցիո

Տրիվոլցիո (իտալերեն՝ Trivolzio) ` կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 1571 մարդ (2008 թվականի տվյալներով)։ Խտությունը կազմում է 524 մարդ/կմ²։ Տարածքը 3 կմ² է։ Փոստային ինդեքս` 27020։ Հեռախոսային կոդ՝ 0382։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0382 928041
Էլեկտրոնային փոստ՝info@comune.trivolzio.pv.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Արթուր Աղաբալյան

Արթուր Ստեփանի Աղաբալյան (հունիսի 3, 1938(1938-06-03), Երևան, Հայկական ԽՍՀ, ԽՍՀՄ), մոլեկուլային վարակաբան։ Կենսաբանական գիտությունների դոկտոր (1993), պրոֆեսոր (1999): Բժշկական ծառայության փոխգնդապետ (2001):


== Կենսագրություն ==
Արթուր Աղաբալյանը ծնվել է 1938 թվականի հունիսի 3-ին, Երևանում։ 1965 թվականին ավարտել է Ալմա Աթայի բժշկական ինստիտուտը։ 1966-1985 թվականներին աշխատել է ՀԽՍՀ ԳԱ Փորձարարական կենսաբանության ինստիտուտում, 1985-1993 թվականներին՝ Պրոկտոլոգիայի ինստիտուտի կլինիկաախտորոշման բաժնի վարիչ։ 1994-1995 թվականներին եղել է Երևանի պետական բժշկական համալսարանի ռազմաբժշկական ֆակուլտետի դեկանի տեղակալ, 1994-2002 թվականներին՝ ամբիոնի վարիչ։
Աղաբալյանն առաջին անգամ անջատել և ֆիզքիմիական ու էլեկտրոնամանրադիտակային եղանակներով բնութագրել է pseudomonas putida և turingiensis բակտերիաների պլազմիդային ԴՆԹ-ները։ Առաջարկել է մարդու հաստ աղիքում ուռուցքային աճի վաղ ախտորոշման կենսաքիմիական չափանիշներ։


== Անդամակցություն ==
ՌԴ բնական ԳԱ անդամ (1999)
ՀՀ ԳԱ Միկրոբիոլոգիայի ինստիտուտի մասնագիտացված խորհրդի անդամ
«Հայաստանի կենսաբանական ամսագրի» խմբագրական խորկրդի անդամ
«Տեսական և կլինիկական բժշկության հարցեր» ամսագրի անդամ


== Պարգևներ ==
ԵՊԲՀ ոսկե մեդալ (2000)
Բժշկական ծառայության փոխգնդապետ (2001)


== Երկեր ==
Агабалян А. С., Молекулярные основы биологии арбовирусов, М., 1973 (համահեղինակ).


== Գրականություն ==
Айриян А. П. Армянские учёные-медики, Ер., 1998, 276 с.


== Ծանոթագրություններ ==
Աշխարհի առաջնության եզրափակիչ 1998

Աշխարհի առաջնության եզրափակիչ 1998, 1998 թվականի Աշխարհի առաջնության եզրափակիչ հանդիպում։ Տեղի է ունեցել 1998 թվականի հուլիսի 12-ին, Սեն Դենի քաղաքի «Ստադ դե Ֆրանս» մարզադաշտում։ Խաղը տեղի է ունեցել Բրազիլիայի և Ֆրանսիայի հավաքականների միջև։ Չեմպիոն է դարձել Ֆրանսիայի հավաքականը, որը Բրազիլիայի հավաքականին հաղթել է 0։3 հաշվով։


== Խաղի հաշիվը ==


== Տես նաև ==
Ֆուտբոլի աշխարհի առաջնություն 1998


== Ծանոթագրություններ ==


== Արտաքին հղումներ ==
FIFA website
(9690) Հաուտգաստ

(9690) Հաուտգաստ (անգլ.՝ Houtgast), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,805323 ա. մ., առավելագույնը մոտենում է 2,311 ա. մ. հեռավորության վրա և հեռանում 3,2997 ա. մ.։ Արեգակի շուրջ մեկ ամբողջական պտույտ է կատարում 1716,22 երկրային օրվա ընթացքում, իր ուղեծրով շարժվելով միջինում 0,209763 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,22° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9690) Հաուտգաստ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջո Ջոնսոն (բասկետբոլիստ)

Անվան այլ կիրառումների համար տե՛ս՝ Ջո Ջոնսոն (այլ կիրառումներ)Ջո Մարկուս Ջոնսոն (անգլ.՝ Joe Marcus Johnson, հունիսի 29, 1981(1981-06-29), Լիթլ Ռոք, ԱՄՆ), ամերիկացի պրոֆեսիոնալ բասկետբոլիստ, թեթև հարձակվող և հարձակվող պաշտպան։ Հանդես է եկել Բասկետբոլի ազգային ասոցիացիայում (NBA)։
Ծնվել է Լիթլ Ռոք բնակավայրում (Արկանզաս նահանգում)։ Դպրոցական կարիերան անցկացրել է Լիթլ Ռոքի կենտրոնական ավագ դպրոցում, որից հետո հանդես է եկել Արկանզասի համալսարանի բասկետբոլային թիմում։ Համալսարանում երկու տարի անցկացնելուց հետո ընտրվում է 2001 թվականի NBA դրաֆթի առաջին ռաունդի 10-րդ ընտրությամբ՝ «Բոստոն Սելտիքսի» կողմից։ 2002 թվականին փոխանակման արդյունքում տեղ է գտնում «Ֆինիքս Սանսի» կազմում։ 2005-2012 թվականներին հանդես է եկել «Ատլանտա Հոքսում»։ 2012 թվականին փոխանակվում և տեղ է գտնում «Բրուքլին Նեթսում»։
Մասնագիտական կերիերայի ընթացքում յոթ անգամ ճանաչվել է NBA աստղ (All-Star), ինչպես նաև ընդգրկվել «All-NBA» և «All-Rookie» խորհրդանշական հավաքականներում։
2006 թվականին հանդես է եկել Միացյալ Նահանգների բասկետբոլի ազգային հավաքականի կազմում՝ մասնակցելով բասկետբոլի աշխարհի առաջնությանը և գրավելով երրորդ տեղը։


== Տես նաև ==
1000 և ավելի խաղի մասնակցած NBA բասկետբոլիստների ցանկ


== Ծանոթագրություններ ==


== Արտաքին հղումներ ==
Էջը NBA.com կայքում
Էջը Բասկետբոլ-ռեֆերենսում Archived 2012-09-18 at the Wayback Machine.
Ասեևկա

Ասեևկա (ուկրաիներեն՝ Асіївка), գյուղ Ուկրաինայի Խարկովի մարզի Բալակլեյայի շրջանում։ Հիմնադրվել է 1732 թվականին։
Չճշտված տվյալներով Ասեևկա գյուղում բնակվում էր 770 մարդ։ Բնակավայրը զբաղեցնում է 1621 կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստարովերովկա (այլ կիրառումներ)

Ստարովերովկա, կարող է վերաբերել՝

Ստարովերովկա - գյուղ, Ուկրաինայի Խարկովի մարզի Նովովոդոլաժսկի շրջանում
Ստարովերովկա - գյուղ, Ուկրաինայի Խարկովի մարզի Շևչենկոյի շրջանում
Դաշթափա (լեռնագագաթ)

Դաշթափա, լեռնագագաթ Իրանի Արևելյան Ադրբեջան նահանգում, Ուրմիա լճի ավազանում, լճից հարավ֊արևելք։ Այստեղ համանուն հնավայրում պահպանված է ուրարտական Մենուա թագավորի սեպագրի արձանագրություններից մեկը։ Լեռնագագաթը հրաբխային ծագում ունի և կազմված է կապտավուն որձաքարերից։


== Ծանոթագրություններ ==
Ժեկս (այլ կիրառումներ)

Ժեկս, կարող է վերաբերել.

Ժեկս - քաղաք և համայնք Ֆրանսիայի Էնա գավառում
Ժեկս - շրջան Ֆրանսիայում։ Շրջանի բնակչությունը 2006 թվականին կազմել է 69.762 մարդ։ Բնակչության խտությունը կազմում է 164 մարդ/կմ²։ Շրջանի տարածքը կազմում է 426 կմ²։
Լուկյանովսկի (գյուղ, Զիանչուրինսկի շրջան)

Անվան այլ կիրառումների համար տե՛ս՝ ԼուկյանովսկիյԼուկյանովսկի (ռուս.՝ Лукьяновский, բաշկիրերեն՝ Лукьяновка), գյուղ Ռուսաստանի, Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 67 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստեփան Ղորղանյան

Ստեփան Ալեքսանդրի Ղորղանյան (1865, Իգդիր, Երևանի նահանգ, Կովկասի փոխարքայություն, Ռուսական կայսրություն - 1925, Թիֆլիս, ԱԽՖՍՀ, ԽՍՀՄ), հայ ռազմական և պետական հասարակական գործիչ Ղորղանյանների տոհմից, գեներալ-մայոր։


== Գործունեություն ==
1885-1888 թվականներին եղել է Սուրմալուի, 1888-1895 թվականներին՝ Նախիջևանի գավառապետի օգնական, 1895-1910 թվականներին՝ Նոր Բայազետի, 1910-1915 թվականներին՝ Քութայիսի գավառապետ, 1919-1920 թվականներին՝ Կարսի նահանգապետ։ Կարսի անկումից (1920 թվականի հոկտեմբերի 30) հետո բնակություն է հաստատել Թիֆլիսում։ 
Նոր Բայազետում անցկացրել է ջրանցք, բացել հիվանդանոցներ, եղել է Սևանա լճի նավագնացության կազմակերպիչներից, կառուցել է Բայազետից Վարդենիս 75-վերստանոց նոր ճանապարհ։
1886 թվականից «Մշակ» օրաթերթում հրապարակված «Գավառական նամակներ» և «Նյութեր հասարակական կյանքի ուսումնասիրության» (1896) հոդվածաշարում լիբերալ նարոդնիկության դիրքերից փորձել է վերլուծել Հայաստանի տնտեսական կացությունը (հատկապես 1870 թվականի գյուղացիական ռեֆորմը և դրա հետևանքները), դեմ արտահայտվել Ռուսաստանի ցարական կառավարությանը, սատարել «մանր արտադրողի շահերը»։ 
Անդրկովկասում 11-րդ Կարմիր բանակի ներխուժումից և խորհրդային կարգերի հաստատումից հետո անցել է կենսաթոշակի։


== Ծանոթագրություններ ==


== Գրականություն ==
Եղիազարյան Ա.Մ., Հայ լեգալ նարոդնիկ Ստեփան Ղորղանյան, «Տեղեկագիր ՀԽՍՀ ԳԱ», 1959, №8
Աստղացուցարան

Պլանետարիում կամ աստղացուցարան, անզեն աչքով տեսանելի երկնային մարմիններն ու երևույթներն արհեստականորեն ցուցադրելու սարք։
Տեղադրվում է սպիտակ պաստառով պատված գմբեթ ունեցող կլոր, մեծ դահլիճի կենտրոնում։ Ցուցադրվում են երկնակամարի օրական պտույտը, Արեգակի, Լուսնի և մոլորակների շարժումները, աստղերը, համաստեղությունները, ասուպների հոսքը, գիսավորները, արևածագն ու մայրամուտը, խավարումները։
Իրականում օրեր և տարիներ տևող շարժումներն ու երևույթները ցուցադրվում են մի քանի րոպեի ընթացքում։
Պլանետարիում է կոչվում նաև գիտալուսավորական այն հիմնարկաթյունը, որտեղ ցուցադրումներով ուղեկցվող հանրամատչելի զեկուցումներ են կարդացվում աստղագիտության, տիեզերագնացության վերաբերյալ։
Առաջին պլանետարիումը կառուցվել է Մյունխենում 1925։ 1952 թվականին պլանետարիում է բացվել նաև Երևանում։


== Կառուցվածքը ==
Պլանետարիում սարքը նման է երկու գնդեր ունեցող հսկա մարզաքարի (կցագնդի) ։ Յուրաքանչյուր գնդի կենտրոնում վառվում է չափազանց վառ մի լամպ։ Դրսից դրանքտեսանելի չեն, երևում են միայն ապակիներ, որոնք տասնվեց պրոյեկցիոն լապտերների օբյեկտիվներ են:Այդ օբյեկտիվներիտակ ամրացված են հարյուրից ավելի անցք ունեցող մետաղաթիթեղներ։ Որքն մեծ է անցքը, այնքան խոշոր ու վառ է ստացվում քաթանե գմբեթի` պլանետարիումի «երկնքի» վրա պատկերվող աստղը։
Սարքի գնդերից մեկը պատկերում է հյուսիսային կիսագնդի երկնքի համաստեղությունները, մյուսը` հարավային կիսագնդի համաստեղությունները։ Հատուկ էլեկտրաշարժիչը պտտում է սարքը, խոշոր գնդերը դանդաղորեն պտտվում են ու ցուցադրում աստղերի օրական շարժումը։ Սարքի մեծ կիսագնդերի միջև տեղակայված առանձին պրոյեկցիոն լապտերները ցույց են տալիս Արեգակի, Լուսնի և մոլորակների շարժումը։ Այդ լապտերներից յուրաքանչյուրն ունի իր էլեկտրաշարժիչը։
Պարսիֆալ (օպերա)

Պարսիֆալ (գերմ.՝ Parsifal), Ռիխարդ Վագների օպերա (հանդիսավոր բեմական ներկայացում (Bühnenweihfestspiel)) երեք գործողությամբ։ Լիբրետտոն՝ հեղինակի։ «Պարսիֆալը» գերմանացի երգահանի վերջին ստեղծագործությունն է, գրվել է 1877-82 թթ. ընթացքում։ Առաջին անգամ բեմադրվել է Բայրոյթի թատրոնում՝ Բայրոյթի փառատոնի շրջանակներում 1882 թ. հուլիսի 26-ին։
Սեփական թատրոն ունենալուց հետո, Վագները ձեռնամուխ եղավ ստեղծագործական նոր աշխատանքի՝ «Պարսիֆալ» դրամա-միստերիայի ստեղծմանը, որը նրա ռեակցիոն գաղափարական վերասերման հանրագումարն էր։ «Պարսիֆալն» առաջին անգամ բեմադրվեց Բայրոյթում 1882 թվականին։ Վագների կտակի համաձայն՝ իր մահվանից հետո երեսուն տարվա ընթացքում «Պարսիֆալը» կարող էր կատարվել բացառապես Բայրոյթում։ Նա համարում էր, որ դա միակ վայրն էր, որն արժանի էր այդ «սրբությանը»։
«Պարսիֆալի» գաղափարը կարելի է ձևակերպել որպես մարդու բարոյական ինքնակատարելագործում. մարդ, որը ճանաչել է իմաստությունը քրիստոնեական կարեկցության միջոցով։ Այդպիսի գաղափարը համապատասխանում էր կոմպոզիտորի տվյալ շրջանի աշխարհայացքին, որն արտացոլվեց նաև 80-ական թվականների սկզբների նրա գրական գործերում։
Քրիստոնեության ջատագովությունն իր գեղարվեստական արտահայտությունը գտավ «Պարսիֆալում»։ Այն, ըստ էության, ոչ այնքան օպերա էր, որքան քրիստոնեական միստերիա, որը փոխադրվել էր թատրոնի բեմ՝ ամբողջությամբ լցված լինելով միստիկայով և կրոնական սիմվոլիկայով։


== Ծանոթագրություններ ==
Դասավանդի՛ր, Հայաստան

Դասավանդի՛ր, Հայաստան (անգլ.՝ Teach for Armenia), Teach for All միջազգային կրթական կազմակերպության Հայաստանյան ծրագիր։ Ծրագիրը գործում է աշխարհի շուրջ 40 երկրներում։ Նպատակն է որակյալ կրթության հասանելիության և տարածվածության ապահովումը աշխարհի յուրաքանչյուր ծայրում։ Ծրագիրը Հայաստանում գործում է 2015 թվականից։
Ծրագիրը Հայաստանում հիմնադրվել է 2013-ից, իսկ արդեն 2015-ից ծրագրի շրջանակներում, շուրջ 14 մասնակիցներ, համապատասխան վերապատրաստում անցնելուց հետո ուղևորվեցին իրենց նոր համայնքներ, որտեղ պետք է գործունեություն ծավալեին առաջիկա երկու տարիների ընթացքում, որոնց արդեն հաջորդ տարի միացան նոր՝ 28 մասնակիցներ, տեղաբաշխվելով Հայաստանի հինգ մարզերում ՝ Լոռի, Տավուշ, Գեղարքունիք, Արագածոտն, Արմավիր։


== Ծանոթագրություններ ==


== Արտաքին հղումներ ==
http://www.teachforarmenia.org Դասավանդի՛ր, Հայաստան. պաշտոնական կայք
Շառլ Խելագար

Կառլ VI Խելագար, (ֆր.՝ Charles VI le Fol, ou le Bien-Aimé, դեկտեմբերի 3, 1368, Փարիզ - հոկտեմբերի 21, 1422, Փարիզ), 1380 թվականից թագավոր։ Վալուաների դինաստիայից։ Հոգեկան հիվանդ էր. իշխել է սոսկ անվանապես։ Նրա օրոք իշխանության համար պայքարել են ֆեոդալ ազնվականների 2 խմբավորումներ՝ արմանյակներն ու բուրգինյոնները։ 1420 թվականին նրան գերել են անգլիացիների դաշնակից բուրգունդական ֆեոդալները և հարկադրել ստորագրել Տրուայի պայմանագիրը, որի համաձայն գահաժառանգ է ճանաչվել Անգլիայի Հենրի V թագավորը։


== Ծանոթագրություններ ==
Գրադաչաց (համայնք)

Անվան այլ կիրառումների համար տե՛ս՝ Գրադաչաց (այլ կիրառումներ)Գրադաչաց համայնք (բոս․՝  և խորվ.՝ Gradačac, սերբ.՝ Градачац), համայնք Բոսնիա և Հերցեգովինայում։ Վարչականորեն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Գրադաչաց քաղաքը։


== Բնակչություն ==
1991 թվականի մարդահամարի տվյալների համաձայն՝ համայնքում բնակվում է 56581 մարդ։


== Տես նաև ==
Բոսնիա և Հերցեգովինայի Դաշնության համայնքներ


== Ծանոթագրություններ ==


== Գրականություն ==
Савезни завод за статистику и евиденцију ФНРЈ и СФРЈ, попис становништва 1948, 1953, 1961, 1971, 1981. и 1991. године.


== Արտաքին հղումներ ==
Saopćenje Federalnog saveza za statistiku 9.septembar 2009. godine
Գրադաչաց համայնքի պաշտոնական կայքէջ (բոսն.)
Ավազան (Կիսկիմի գավառ)

Անվան այլ կիրառումների համար տե՛ս՝ Ավազան (այլ կիրառումներ)Ավազան, գյուղ Արևմտյան Հայաստանում, Էրզրումի վիլայեթի Կիսկիմի գավառակում։ Գտնվում էր Ճորոխ գետի հովում, վերջինիս աջ կողմի վտակ Ավազանի միախառնման վայրում։
Տարածքն անտառապատ էր։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Քարբույս

Քարբույս, գյուղ Արևմտյան Հայաստանում, Էրզրումի վիլայեթի Քղիի գավառակում կամ Բալուի գավառակում։ Գտնվում էր Քղի գյուղաքաղաքից 20 կմ հարավ-արևմուտք, Փերի գետի ձախ կողմում, ճանապարհի վրա։


== Պատմություն ==
1914-1915 թվականների Մեծ եղեռնի ժամանակ գյուղի գրեթե ամբողջ հայությունը կոտորվել է։ Միայն մի քանի տասնյակին է հաջողվել գաղթել ԱՄՆ։


== Բնակչություն ==
1912 թվականին ուներ 68 տուն՝ 530 հայ բնակչով։


== Տնտեսություն ==
Բնակչության հիմնական զբաղմունքը անասնապահություն, երկրագործություն, արհեստներն ու առևտուրն էր։


== Պատմամշակութային կառույցներ ==
Քարբույսն ուներ Ս. Սարգիս անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
ՆՍՎԳ-12.7

ՆՍՎԳ-12.7, խոշոր տրամաչափի գնդացիր, որը նախատեսված է թեթև զրահապատ սարքավորումների, օդային թիրախների և կենդանի ուժի խոցման համար։
Գնդացիրը ստեղծվել է 1969-1972 թվականներին՝ Գ. Նիկիտին, Յու. Սոկոլով և Վ. Վոլկով կոնստուկտորների կողմից և այստեղից էլ ստացել է այս հապավումը։ Այս զենքի հիման վրա մշակվել է տանկային տարբերակը՝ ՆՍՎՏ։ Գնդացրի կոդային անվանումը «Ուտյոս» է։
Հետևակային հաստոցը (6Т7) գնդացրի համար մշակվել է Լ. Վ. Ստեփանովի և Կ. Ա. Բարիշևի կողմից։ Հաստոցի կառուցվածքը թույլ է տալիս այն ամրագոտիներով ամրացնել մեջքին տեղափոխման նպատակով
Գնդացրի ավտոմատիկան աշխատում է վառոդային գազերի էներգիայի հաշվին, որոնք դուրս են գալիս զենքի փողից։
Գնդացրի սնուցումը կատարվում է մետաղյա ժապավենի միջոցով, որը պարունակում է 50 փամփուշտ։
ՆՎՍԳ 12,7-ի մասին որոշ տվյալներ.

գնդացրի փողի տրամաչափը 12.7 մմ է,
բուն գնդացրի զանգվածը 25 կգ է,
փողի զանգվածը 9 կգ է,
հաստոցի զանգվածը կազմում է 16 կգ ,
նշանառու օպտիկական սարքի զանգվածը 1.7 կգ, իսկ նշանառու սարքի կոմպլեկտը 5.3 կգ
50 փամփուշտանոց արկղի քաշը 11.1 կգ է,
փամփուշտների զանգվածը կազմում է 123-137 գ, իսկ գնդակներինը՝ 44,3-49,5 գ
Բ-32 գնդակի թռիչքի առավելագույն հեռավորությունը 6000 մ է,
թեթև զրահապատ սարքավորումների հանդեպ իրական կրակի հեռավորությունը 800 մ է, իսկ մարդկանց և օդային թիրախների հանդեպ 1500 մ,
զենքից կրակելու համար օգտագործում են 12,7 մմ-ոց փամփուշտներ՝ Բ-32 (Б-32), ԲԶՏ-44 (БЗТ-44) և ՄԴԶ (МДЗ) գնդակներով։


== Ծանոթագրություններ ==


== Գրականություն ==
«Руководство по 12,7 мм пулемету «Утес» (НСВ-12,7)», 2-րդ թողարկում, Մոսկվա, 1986 թ.:
Գաևկա (այլ կիրառումներ)

Գաևկա, կարող է վերաբերել՝

Գաևկա - գյուղ, Ուկրաինայի Կիրովոգրադի մարզի Դոբրովելիչկովի շրջանում
Գաևկա - գյուղ, Ուկրաինայի Կիրովոգրադի մարզի Կիրովոգրադի շրջանում
Գաևկա - գյուղ, Ուկրաինայի Վոլինի մարզի Շացկի շրջանում
Գաևկա - գյուղ Ռուսաստանի Դաշնության Ռոստովի մարզի Նեկլինովսկի շրջանում
Գաևկա - գյուղ (խուտոր) Ռուսաստանի Դաշնության Ռոստովի մարզի Նեկլինովսկի շրջանում
Ասսեմբլեր լեզու

Ասսեմբլեր լեզու (անգլ.՝ assembly language)՝ ցածր մակարդակի ծրագրավորման լեզու, մեքենայական լեզվի սիմվոլիկ ներկայացնում։ Ասսեմբլերը թույլ է տալիս գրել կարճ և արագ կատարվող ծրագրեր, մեծ մասամբ ասսեմբլերով գրվում են այնպիսի ծրագրեր, որոնք ապահովում են մեքենայական մասի արդյունավետությունը։


== Առավելությունները և թերությունները ==


=== Առավելությունները ===
Ասսեմբլեր լեզուն թույլ է տալիս գրել ամեաարագ և փոքր ծրագիր, որը ընդհանրապես հնարավոր է գրել տվյալ պրոցեսորի համար։
Ասսեմբլեր լեզվի օգնությամբ ստեղծվում են մեքենայից կախված ենթածրագրեր նախաթարգմանիչի (ռուս.՝ компилятор) համար։
Ասսեմբլեր լեզուն օգտագործվում է BIOS-ի համար հանգույցներ (ռուս.՝ прошивка) ստեղծելիս։
Ասսեմբլեր լեզուն շատ հաճախ օգտագործվում է սարքերի դրայվերներ ստեղծման ժամանակ։


=== Թերությունները ===
Ասսեմբլերը ցածր մակարդակի ծրագրավորման լեզու է, ուստի նրանով գրված ծրագրերը ավելի բարդ են ընթերցվում և դժվար է հասկանալ, քան բարձր մակարդակի ծրագրավորման լեզվով գրված ծրագրերը։
Ծրագիրը կազմված է շատ «փոքր» տարրերից՝ մեքենայական հրամաններից, որոնք բարդեցնում են ծրագրավորման գործընթացը, հաճախացնում սխալվելու հավանականությունը։
Բացակայում է ծրագրի տեղափոխության հնարավորությունը մի համակարգչից դեպի այլ համակարգիչ։


== Օգտագործումը ==
Եթե, որպես ծրագրավորման լեզվի առաջին սերունդ համարենք մեքենայական կոդը, ապա ասսեմբլեր լեզուն կարելի է համարել ծրագրավորման լեզուների երկրորդ սերունդ։ Ասսեմբլեր լեզվի մի շարք թերությունները բերեցին ծրագրավորման լեզուների երրորդ սերնդի առաջացմանը, որոնք կոչվեցին բարձր մակարդակի ծրագրավորման լեզուներ։ Հենց բարձր ծրագրավորման լեզուները և իրենց ժառանգներն են, որ հիմնականում օգտագործվում են ներկայիս ինֆորմացիոն տեխնոլոգիաների արդյունաբերությունում։
Ասսեմբլեր լեզվով գրվում են ծրագրեր կամ ծրագրի հատվածներ այն դեպքում, երբ հատկապես խիստ անհրաժեշտ է արագագործությունը։


== Շարահյուսությունը ==
Ասսեմբլեր լեզվի շարահյուսությունը տվյալ պրոցեսորին բնորոշ համակարգային հրամաններն են։


=== Հրամանների համակարգ ===
Ասսեմբլեր լեզվում հրամանների համակարգը բաժանվում է հետևյալ հիմնական խմբերի՝

Տվյալների տեղափոխման հրամաններ (mov, push և այլն)
Թվաբանական հրամաններ (add, inc և այլն)
Տրամաբանական հրամաններ (or, and և այլն)
Ղեկավարությունը փոխանցող հրամաններ (jmp, loop և այլն)
Ընդհատման հրամաններ (int և այլն)


== Ծանոթագրություններ ==
Նիկուլսկոե (գյուղ, Կստովսկի շրջան)

Անվան այլ կիրառումների համար տե՛ս՝ ՆիկուլսկոեՆիկուլսկոե (ռուս.՝ Никульское), գյուղ Ռուսաստանի Նիժնի Նովգորոդի մարզի Կստովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
10-րդ հարավային զուգահեռական

10-րդ հարավային զուգահեռականը հասարակածից 10° դեպի հարավ գտնվող լայնությունների շրջանագիծն է։
Անցնում է Աֆրիկայով, Հնդկական օվկիանոսով, Խաղաղ օվկիանոսով, Հարավային Ամերիկայով և Ատլանտյան օվկիանոսով։ 

Լայնության մեկ աստիճանին համապատասխանում է 109 638 մ երկարություն։
Հասարակածից հեռավորությունը կազմում է 1106 կմ։


== Սահմաններ ==
Հարավային Ամերիկայում զուգահեռականը համընկնում է Բրազիլիան ու Պերուն իրարից բաժանող սահմանի մի մասին։


== Զուգահեռականով հատվող տարածքները ==
Գրինվիչի միջօրեականից սկսած դեպի արևելք՝


== Տես նաև` ==
11-րդ հարավային զուգահեռական
9-րդ հարավային զուգահեռական


== Ծանոթագրություններ ==
Աստերոիդների ցանկ (270001-270100)

Աստերոիդների ցանկ (269901-270000)  • Աստերոիդների ցանկ  • Աստերոիդների ցանկ (270101-270200)
 Աստերոիդների ցանկ (269901-270000)  • Աստերոիդների ցանկ  • Աստերոիդների ցանկ (270101-270200)
Ռյատամակ

Ռյատամակ (ռուս.՝ Рятамак, բաշկիրերեն՝ Рәтамак), գյուղ Ռուսաստանի Բաշկորտոստան հանրապետության Երմեկեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 827 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆանի Պոպովա-Մութաֆովա

Ֆանի Պոպովա-Մութաֆովա (բուլղար․՝ Фани Попова-Мутафова, հոկտեմբերի 16, 1902(1902-10-16), Սևլիևո, Բուլղարիայի իշխանություն - հուլիսի 9, 1977(1977-07-09), Սոֆիա, Բուլղարիայի Ժողովրդական Հանրապետություն), բուլղարացի գրող, որի գեղարվեստա-պատմական ստեղծագործությունները համարվում են բեսթսելեր։


== Կենսագրություն ==
Ֆանի Պոպովան ծնվել է Սևլիևոյում՝ բուլղարական բանակի սպա Դոբրի Պոպովի ընտանիքում։ Կրթությունն ստացել է Սոֆիայում, Թուրինում, Իտալիա։ 1922 -1925 թվականներին երաժշտական կրթություն է ստացել Գերմանիայում։ Անդրանիկ ստեղծագործությունները տպագրվել են Vestnik na Zenata,  Bulgarska misul and Zlatorog ամսագրերում։
Նրա ստեղծագործությունները 1930-1940-ական թվականներին վաճառվել են ռեկորդային թվաքանակով։
Ֆանի Պոպովա-Մութաֆովան միացել է 1941 թվականին Յոզեֆ Գեբելսի հիմնադրած «Եվրոպացի գրողների միությանը» (Europäische Schriftstellervereinigung)։
Կոմունիստական ռեժիմի օրոք 7 տարի դատապարտվել է ազատազրկման իր գրվածքների համար, 11 ամիս հետո առողջական խնդիրների պատճառով ազատվել է պատժից, սակայն նրան թույլ չեն տվել 1943-1972 թվականներին տպագրելու որևէ ստեղծագործություն։ Ապրուստ վաստակելու համար թարգմանություններ է արել իտալերենից։
Ամուսանցել է բուլղարացի գրող Չավդար Մութաֆովի հետ։
Մահացել է Սոֆիայում՝ 74 տարեկան հասակում։


== Ընտրյալ երկեր ==
Солунският чудотворец, պատմավեպ (1929-30)
Недялка Стаматова (1933)
Дъщерята на Калояна (Կալոյանի դուստրը), պատմավեպ(1936)
Иван Асен II (Իվան Ասեն II), պատմավեպ (1936)
Д-р П. Берон (Բժիշկ Պետար Բերոն, պատմավեպ (1972)


== Ծանոթագրություններ ==
Վազվան

Վազվան, Քաշմիրում տոնակատարություններին մատուցվող ավանդական ուտելիքի ընդհանուր անվանումն է։ Այդ ճաշատեսակը պատրաստելը համարվում է հատուկ արվեստ, այն պատրաստելիս օգտագործում են տարբեր մսատեսակներ (ոչխարի, հավի, ձկան, տավարի միս)։ Մուսուլման քաշմիրների համար այդ ճաշատեսակն իրենց էթնիկ ավանդույթն է համարվում, որը նրանց առանձնացնում է այլ քաշմիրներից։ Վազվանը դարձել է Քաշմիրի «խոհարարական այցեքարտը»։


== Պատմություն ==
Ժամանակակից քաշմիրական խոհանոցը սկսել է ձևավորվել Լենկթեմուրի օրոք, նշանավորվում է Սամարղանդից 1700 արհեստավորների տեղահանմամբ և նրանց` Քաշմիրրի հովտում վերաբնակեցմամբ։ Այս արհեստավորների ժառանգները դարձել են Քաշմիրի լավագույն խոհարարները։ Վազվանի համար պատրաստվում է 36 կերակրատեսակ, որոնցից 15-30-ը մսատեսակներ են, գլխավոր խոհարարը և իր օգնականները ուտեստները պատրաստում են գիշերը։ Հյուրերը նստում են 4 հոգով, իսկ ուտելիքը մատուցում են տրամիով, որը մետաղական մեծ ափսե է։
Մարդիկ աղոթում են և ձեռքերը լվանում են «Տաշ-տի-նարի» թասի մեջ, որը բերվում է խնջույքի մասնակիցների համար։ Ուտեստի հետ մատուցվում է նաև մեկ թաս յոգուրտ։ Տոնը շարունակվում է այնքան ժամանակ, քանի դեռ չեն համտեսվել տարբեր համադրություններով 7 ուտեստներ։


== Հիմնական ճաշատեսակներ ==
Մետխի մաազ.
Ռիստա` մսագնդիկներ կարմիր կծու սոուսի մեջ,
Լախաբի քաբաբ և մոաչի քաբաբ` գառան քաբաբ` յոգուրտի մեջ
Վազա կոկուր` 2 ամբողջական կամ կտրտած հավ
Դենի ֆոուլ` ոչխարի միս
Դոուդխա ռաս` ոչխարի միսը քաղցր կաթի մեջ
Ռոգնան դժոշ` ոչխարի միսը քաշմիրական համեմունքների մեջ
Տաբակ մաազ` ոչխարի կողեր, որոնք եփվում են նախ յոգուրտի մեջ` մարմանդ կրակի վրա, իսկ հետո` տապակվում
Դանիվալ կորմա` ոչխարի միս քարիով և գինձով
Վազա պալակ` սպանախ` ոչխարի մսի գնդիկներով
Աաբ գոշտ` քարիով համեմված գառան միս
Մարչավանգան կորմա` գառան շատ կծու միս
Քաբաբ` խորոված
Գուշտաբա` կոտլետներ յոգուրտի մեջ
Յակխնի` յոգուրտ` համեմված քարիով
Ռուվանգան չաման` պանրի խորանարդիկներ` տոմատի հյութում
Դում ոլուվ` կարտոֆիլ` պատրաստված յոգուրտի մեջ
Նադիր յակխն` ջրընկույզ` նուրբ յոգուրտի մեջ
Խակխ` կանաչեղեն
Նադիր պալակ` ջրընկույզ` սպանախով
Մուժդի չետինտիան` բողկ և հունական ընկույզ
Ֆիրնի` մանրաձավար, որը մատուցվում է բաժակների մեջ` կաթով և ընկույզով` զարդարված արծաթափայլ տերևներով, աղանդեր


== Պատկերասրահ ==

		
		
		
		
		


== Ծանոթագրություններ ==
Սացխենիսի

Սացխենիսի (վրաց.՝ საცხენისი), գյուղ Վրաստանում։ Գտնվում է Քվեմո Քարթլիի մարզի Գարդաբանի շրջանում։


== Դիրք ==
Գյուղը գտնվում է ծովի մակարդակից 900 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 432 մարդ։


== Ծանոթագրություններ ==
Շիրյաևի փողոց (Յալթա)

Շիրյաևի փողոց (ռուս.՝ Улица Ширяева), փողոց Ղրիմի Յալթա քաղաքում։ Անվանվել է խորհրդային բժիշկ, Սոցիալիստական աշխատանքի հերոս Նիկոլայ Ալեքսեևիչ Շիրյաևի պատվին։ Սկիզբ է առնում Կույբիշևի փողոցից և ավարտվում Մակարենկոյի փողոցի հետ հատումով։ Յալթայի ամենակարճ փողոցն է. երկարությունը ընդամենը 70 մետր է։


== Նկարագրություն ==
Յալթա քաղաքի Շիրյաևի փողոցը գտնվում է նախկին Դերեկոյ գյուղի տեղում։ Այդ գյուղը, որը 1945 թվականին վերանվանվել էր Ուշչելնոյե, 1960-ական թվականներին մտել է Յալթայի կազմի մեջ։ Շիրյաևի փողոցը սկսվում է Կույբիշևի փողոցից և ավարտվում Մակարենկոյի փողոցի հետ հատումով։ Յալթայի ամենակարճ փողոցն է. երկարությունն ընդամենը 70 մետր է։ Փողոցում կա համարակալված 6 շինություն՝ թիվ 1, 1Ա, 3, 5, 7, 9։
Շիրյաևի փողոցի փոստային դասիչն է՝ 298612։
Փողոցն անվանվել է խորհրդային բժիշկ, Սոցիալիստական աշխատանքի հերոս, Ղրիմի հարավային ափին առողջապահության կազմակերպիչ Նիկոլայ Ալեքսեևիչ Շիրյաևի պատվին։ Այդ մասին վկայում է թիվ 5 շենքի պատին փակցված հուշատախտակը։ Այդ տանը 1924-1940 թվականներին բնակվել է բժիշկը։ Մինչև 1917 թվականի հեղափոխությունը Ն. Շիրյաևն ապրել է Լիտվայում, այնուհետև 1919 թվականին ընտանիքով տեղափոխվել է Յալթա։ 1920-1933 թվականներին նա եղել է Յալթայի գլխավոր սանիտարական բժիշկը, այստեղ էլ մահացել է 1940 թվականին։


== Ծանոթագրություններ ==


== Աղբյուրներ ==
Улица Ширяева в Ялте
Подробная карта Улица Ширяева, город Ялта со спутника с номерами домов, индекс и маршруты, Яндекс, Гугл карты


== Արտաքին հղումներ ==
Почтовый индекс улица Ширяева, г. Ялта
Սենտ Ավի (Շարանտի գավառ)

Սենտ Ավի (ֆր.՝ Saint-Avit), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 182 մարդ, բնակչության խտությունը` 49.73 մարդ/կմ²։ Բնակավայրը զբաղեցնում է 3.66 կմ² տարածք։


== Աշխարհագրություն ==
Գտնվում է Փարիզ քաղաքից 440 կմ հարավ-արևմուտք, Պուատիե քաղաքից` 150 կմ հարավ, Անգուլեմ քաղաքից` 50 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 117 աշխատունակ (15-64 տարեկան) բնակիչ, որոնցից ակտիվ էին 65-ը, իսկ ոչ ակտիվները` 52։ Ակտիվության ցուցանիշը կազմում է 55,6 %։ 65 աշխատունակ մարդկանցից աշխատել է 63 անձ (36 տղամարդ և 27 կին)։ Գործազուրկ են եղել 2 անձ (0 տղամարդ և 2 կին)։ 52 անաշխատունակներից 4-ը եղել են աշակերտներ կամ ուսանողներ, 23-ը` թոշակառուներ, իսկ 25-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կոնստանտովկա

Կոնստանտովկա (ուկրաիներեն՝ Костянтівка), գյուղ Ուկրաինայի Խարկովի մարզի Զմիյովի շրջանում։ Բնակավայրը նախկինում նաև անվանվել է Կոնստանտինովկա։ Հիմնադրվել է 1661 թվականին։
2001 թվականի տվյալներով Կոնստանտովկա գյուղում բնակվում էր 424 մարդ։ Բնակավայրը զբաղեցնում է 1955 կմ² տարածք։ Բնակչության խտությունը կազմում էր 216,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հովհաննես Ալթունյան

Հովհաննես Ալթունյան (Ալթըն Ժան) (ֆր.՝ Jean Althen, 1709, Ճահուկ - նոյեմբերի 17, 1774(1774-11-17), Ավինյոն), գյուղատնտես։


== Կենսագրություն ==
Անատոլիայում 14 տարի աշխատելով տորոնի դաշտերում՝ սովորել է դրա մշակման եղանակը։ Անատոլիայից փախել է, Զմյուռնիայի ֆրանսիայի հյուպատոսի օգնությամբ հասել Ֆրանսիա և հաստատվել Ավինյոն քաղաքում՝ իր հետ գաղտնի տեղափոխելով տորոնի սերմեր (թուրքական օրենքով տորոնի սերմը երկրից դուրս տանողին սպառնում էր մահապատիժ)։
1758 թվականին Վոկլյուզի դեպարտամենտում (Ֆրանսիայի հարավ) Ալթունյանը ներդրել է տորոնի մշակությունը, որը որպես ալիզարին ներկանյութի հումք շահութաբեր էր տեղի բնակչության համար։
Ի պատիվ Ալթունյանի՝ ֆրանսիացիները հուշատախտակ են դրել Ավինյոնի Կելվե թանգարանում (1821), իսկ վոկլյուզցիները կանգնեցրել են նրա բրոնզե արձանը Նոտր-Դամ դը Դոմ ժայռի վրա Ավինյոն քաղաքում (1846)։
Ալթունյանի անունով է կոչվել Վոքլյուզի Althen-des-Paluds գյուղը, որն ունի 2000 բնակիչ։ Այստեղ է ապրում 4 հայկական ընտանիք։ 2005 թվականի նոյեմբերի 17-ին այստեղ կանգնեցվել է նրա հուշարձանը։


== Տես նաև ==
Հայոց ցեղասպանության հուշատախտակ (Ավինյոն, Ֆրանսիա)


== Ծանոթագրություններ ==
(5438) Լորե

(5438) Լորե (անգլ.՝ Lorre), աստերոիդ աստերոիդների հիմնական գոտում։ Հայտնաբերվել է 1990 թվականի օգոստոսի 18-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,745314 ա. մ., առավելագույնը մոտենում է 1,9865 ա. մ. հեռավորության վրա և հեռանում 3,5041 ա. մ.։ Արեգակի շուրջ մեկ ամբողջական պտույտ է կատարում 1661,45 երկրային օրվա ընթացքում, իր ուղեծրով շարժվելով միջինում 0,216679 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 26,58° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5438) Լորե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սուրբ Աստվածածնի Վերափոխման եկեղեցի (այլ կիրառումներ)

Սուրբ Աստվածածնի Վերափոխման եկեղեցի (Աստվածածնի Վերափոխման եկեղեցի, Վերափոխման եկեղեցի, Վերափոխման տաճար) հասկացությունը կարող է վերաբերել.

Վերափոխման մայր տաճար (Մոսկվա)
Աստվածածնի Վերափոխման տաճար (Մոզդոկ)
Վերափոխման տաճար (Վլադիմիրովսկայա)
Սուրբ Աստվածածնի Վերափոխման եկեղեցի (Կուրգան)
Սուրբ Աստվածածնի Վերափոխման եկեղեցի (Գրիգորևկա)
Սուրբ Աստվածածնի Վերափոխման եկեղեցի (Նեդվիգովկա)
Աստվածածնի Վերափոխման եկեղեցի (Յալթա)
Վերափոխման եկեղեցի (Սվյատիցա)
Վերափոխման եկեղեցի (Լվով)
Կրասնի Չիկոյ

Կրասնի Չիկոյ (ռուս.՝ Красный Чикой), գյուղ Ռուսաստանի Անդրբայկալյան երկրամասի Կրասնոչիկոյսկի շրջանի կազմում։
Բնակչությունը 2002 թվականին գրանցված տվյալներով կազմում էր 7133 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սաղմոսարան (3131)

Սաղմոսարան (3131), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3131 թվի տակ։ Ձեռագիրը գրվել է 1633 թվականին Պարսամ գրիչի կողմից Տումարղայում:Գրված է թղթի վրա, որը ունի 20,2×14,7 չափս։ Ձեռագիրը կազմված է 197 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Պահպանակը ունի թուղթ 4 էջ, գրված է՝ թղթի վրա՝ բոլորգրով։ Կազմը` կաշեպատ ստվարաթուղթ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 196ա, հետագայի՝ 58բ (1881 թ.), 120բ (18-19-րդ դարեր)։


== Բովանդակություն ==
նաև՝ Ներսէս Շնորհալևոյ Հաևատով խոստովանիմ։


== Ծանոթագրություններ ==
Շյոնեբերգ

Շյոնեբերգ (գերմ.՝ Schöneberg), թաղամաս Բեռլինի  յոթերորդ վարչական Տեմպելհոֆ-Շյոնեբերգ  շրջանում։  Տեղակայված է շրջանի հյուսիսում։ Մինչև 2001 թվականը Բեռլինն ուներ իրեն պատկանող Շյոնեբերգ շրջանը, որը ներառում էր Ֆրիդենաու և ներկայիս Շյոնեբերգ թաղամասները։

1912 թվականին քաղաքը վերանվանվել է Բեռլին Շյոնեբերգ։
1871 թվականից, Գերմանական կայսրության ձևավորումից հետո Շյոնեբերգի բնակչությունն սկսեց աճել։ Եթե 1871 թվականին այնտեղ ապրում էր  4 555 բնակիչ, ապա 1900 թվականին բնակչության թիվը հասավ  95 998-ի, իսկ 1919 թվականին՝ 175 093-ի։ Այդ էր պատճառը, որ  1898 թվականի ապրիլի 1-ին Շյոնեբերգն ստացավ քաղաքի կարգավիճակ և մեկ տարի անց դուրս եկավ Բրանդենբուրգի շրջանի կազմից՝ դառնալով առանձին քաղաք։


== Աշխարհագրական դիրք ==
Շյոնեբերգը Բեռլին քաղաքի կենտրոնին մոտիկ, խիտ բնակեցված շրջան է։ Հյուսիսում սահմանակից է Տիրգարտենին, արևելքում՝ Կրոյցբերգին և Տեմպելհոֆին, հարավում՝  Շտեգելցին, արևմուտքում՝ Ֆրիդենային և Վիլմերսդորֆին, հյուսիս արևմուտքում՝ Շառլոտենբուրգին։


== Պատկերասրահ ==

		
		
		
		
		
		
		
		
		
		
		
		
		
		
		
		
		


== Տրանսպորտ ==
2006 թվականին բացվեց Զյուդկրոյց կայարանը և Շյոնեբերգն ստացավ ուղիղ կապի հնարավորություն հեռավոր և տարածաշրջանային քաղաքների հետ։ Բացի այդ, կայարանն սպասարկում  է նաև ICE-երկաթգիծը, որն անցնում է Համբուրգ-Բեռլին-Լայպցիգ-Մյունխեն քաղաքներով։
Այստեղ գործում են նաև քաղաքային գնացքներ՝ S-Բանա (S1, S2, S25), այդ թվում՝ Բեռլինի Ռինգբանը (S41, S42, S46 и S47): Կարևորագույն քաղաքային կայարաններ են համարվում «Շյոնեբերգը» և «Զյուդկրոյցը»։ Գործում է նաև մետրո, որի ստորգետնյա կապուղիներն են՝ U1, U2, U3, U4, U7:
Շյոնեբերգով անցնում են երկու մայրուղիներ՝  «A 100» և «A 103»: Տարածքի կարևոր մայրուղիներ են համարվում նաև հետևյալ փողոցները՝ Տաունէնտցիենշտրասե (գերմ.՝ Tauentzienstraße), Կլյայստշտրասե (գերմ.՝ Kleiststraße), Բյուլովշտրասե (գերմ.՝ Bülowstraße), Պոտսդամեր-Շտրասե (գերմ.՝ Martin-Luther-Straße) և Հաուպտշտրասե (գերմ.՝ Hauptstraße):


== Նշանավոր մարդիկ ==


=== Բնիկներ ===
Վիլհելմ Ֆուրտվենգլեր (1886—1954), դիրիժոր և կոմպոզիտոր
Նելլի Զաքս (1891—1970), բանաստեղծուհի, Նոբելյան մրցանակի դափնեկիր
Մառլեն Դիտրիխ (1901—1992),երգչուհի և դերասանուհի
Ժիզել Ֆրոյնդ (1908—2000), լուսանկարիչ և սոցիոլոգ
Վիլի Շտոֆ (1914—1999),քաղաքական գործիչ
Խելմուտ Նյուտոն (1920—2004), լուսանկարիչ


=== Շյոնեբերգում ապրողներ ===

Հանս Բալուշեկ, նկարիչ և գրող
Ավգուստ Բեբել, քաղաքական գործիչ
Գոթֆրիդ Բեն, պոետ
Էդուարդ Բերնշտեյն, հրապարակախոս, քաղաքական գործիչ
Դեվիդ Բոուի, երաժիշտ, պրոդյուսեր, կոմպոզիտոր, նկարիչ և դերասան
Ռոզա Լյուքսեմբուրգ, հեղափոխական, եվրոպական կոմունիստական շարժման երևելի դեմքերից մեկը
Վալտեր Շել, քաղաքական գործիչ,  1974-79 թվականներին եղել է Գերմանիայի նախագահ
Կլեր Վալդոֆ, երգչուհի, շանսոնյե
Էռնստ Բայս, գրող և բժիշկ
Բիլլի Ուայլդեր, ռեժիսոր, սցենարիստ
Պաուլ Ցեխ, պոետ
Կարլ Ցուխմայեր, դրամատուրգ
Մաքս Բրուխ,Կոմպոզիտոր ևդիրիժոր
Յակոբ Գրիմ, բանասեր, հեքիաթագիր
Վիլհելմ Գրիմ, բանասեր, հեքիաթագիր
Գուստավ Ռոբերտ Կիրխհոֆ ,ֆիզիկոս
Ռուդոլֆ Վիրխով,  բժիշկ, գիտնական


== Արտաքին հղումներ ==
История района на официальном сайте Берлина(գերմ.)
Немецкий исторический музей: факты к 1 апреля 1912 г. Archived 2011-06-27 at the Wayback Machine.(գերմ.)


== Հղումներ ==
Գեղեցկության սրահ (ֆիլմ, 2005)

Գեղեցկության սրահ (անգլ.՝ Beauty Shop), ամերիկյան կինոֆիլմ։ Թողարկվել է 2005 թվականին։ Գլխավոր դերակատարը Կուին Լատիֆան է։


== Սյուժե ==
Ջինա Նորիսը, ով ապրում էր Չիկագոյում, աշխատում էր Ջորջի գեղեցկության սրահում։


== Դերերում ==
Կուին Լատիֆա - Ջինա Նորիս
Էլֆի Վուդարդ - Ժոզեֆինա
Ալիսիա Սուլիվերստոուն - Լին
Էնդի ՄակԴաուլ - Թերրի
Կեվին Բեյկոն - Ջորջ
Մենա Սուվարի - Ջոան Մարկուս
Դելլա Ռիզ - Տաուներ
Ջիմոն Հոնսու - Ջո
Բրայան Ուիլյամս - Գլեն


== Ծանոթագրություններ ==


== Արտաքին հղումներ ==
Պաշտոնական կայքը Archived 2009-05-01 at the Wayback Machine.
Գեղեցկության սրահ ֆիլմը allmovie կայքում
Գեղեցկության սրահ ֆիլմը Internet Movie Database կայքում
Ճախարակային նյարդ

Ճախարակային նյարդ (nervus trochlearis), գլխուղեղային չորրորդ զույգ նյարդը, հիմնականում սոմատիկ շարժիչ է, նյարդավորում է ակնագնդի վերին թեք մկանը։ Ճախարակային նյարդի զույգ կորիզները գտնվում են միջին ուղեղում, ուղեղի ջրանցքը շրջապատող կենտրոնական գորշ նյութում։ Կորիզից սկսվող նյարդարմատը նշված նյութով անցնում է ուղեղի վերին առագաստ, խաչվում է հակառակ կողմի նյարդարմատի հետ, դուրս գալիս գլխուղեղի թիկնային մակերես, ապա շրջագրկում դրսի կողմից ուղեղի ոտիկը, Փապարային երակածոցի դրսի պատի հաստությունով ուղղվում է առաջ և ակնակապճի վերին ճեղքով մտնում է ակնակապիճ ու վերջանում ակնագնդի վերին թեք մկանում։ Ճախարակային նյարդի ցողունը պարունակում է նաև սոմատիկ զգացող (ակնային նյարդից), ն սիմպաթիկ (փապարային հյուսակից) նյարդաթելեր։ Ճախարակային նյարդի ախտահարումն արտահայտվում է վերին թեք մկանի լուծանքով, որը դժվարացնում է ակնագնդի շարժումը։
Հերսա (արբանյակ)

Հերսա (հուն․՝ Érsa), կամ Յուպիտեր LXXI, Յուպիտերի ուղիղ շարժմամբ անկանոն արբանյակներից է։ Հայտնաբերվել է աստղագետների խմբի կողմից, որը ղեկավարում էր Սքոթ Շեփարդը, հայտնաբերման մասին հայտնվել է 2018 թվականին, սկզբում արբանյակը ստացել է S/2018 J 1 ժամանակավոր անվանումը։
2019 թվականին արբանյակը անվանվել է հունական դիցաբանության աստված Զևսի և Սելենեի դստեր Հերսայի անունով։ 2002 թվականին նույն դիցաբանական կերպարի անունով էր անվանվել նաև Յուպիտերի L - Հերսե արբանյակը։
Հերսան ունի մոտ 3 կմ տրամագիծ, և պտտվում է Յուպիտերի շուրջ միջինում 11 483 000 միլիոն կմ հեռավորության վրա, 252,0 օրվա ընթացքում։ Արբանյակի ուղեծրի թեքումը կազմում է 30,61° խավարածրի հարթության նկատմամբ, իսկ էքսցենտրիսիտետը 0,094 է։
Հերսան պատկանում է Հիմալիայի խմբին, որի կազմի մեջ են մտնում հինգ արբանյակներ, որոնք պտտվում են Յուպիտերի շուրջ 11-ից 13 միլիոն կմ  հեռավորության վրա, և ունեն մոտավորապես 27,5° ուղեծրի թեքում։ Այս ուղեծրի էլեմենտները տրվում են 2000 թվականի հունվարի դրությամբ, սակայն դրանք փոփոխվում են Արեգակի և այլ մոլորակների հետ փոխազդեցության արդյունքում։


== Տես նաև ==
Յուպիտերի արբանյակներ


== Ծանոթագրություններ ==
789

789 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 789 թվականն է, 
VIII դարի 89-րդ տարին։


== Դեպքեր ==


== Ծնունդներ ==


== Մահեր ==
Ռիբեյրան Կասկալիեյրա

Ռիբեյրան Կասկալիեյրա (պորտ.՝ Ribeirão Cascalheira), համայնք Բրազիլիայի Կենտրոնաարևմտյան տարածաշրջանում՝ Մատու Գրոսու նահանգի կազմում։ Գտնվում է Մատու Գրոսու նահանգի հյուսիսարևելյան մարզում։ Բնակչությունը կազմում է 10.329 մարդ՝ 2020 թվականի տվյալներով։ Գրավում է 11 356,472 կմ2 տարածք։ Բնակչության խտությունը կազմում է՝ 0,7 մարդ/կմ2։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 52.487.567,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 6.981,59 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,694 (տվյալները ՄԱԿ-ի զարգացման ծրագրի)։


== Ծանոթագրություններ ==